La Liga 1929/1930.
La Liga 1929/30. je druga sezona nogometnog nacionalnog prvenstva Španije. Sezona je počela 1. decembra 1929. a završila 30. marta 1930. U sezoni je učestvovalo 10 ekipa. Nakon završenog prvenstva Athletic Bilbao je prvi put u svojoj historiji osvojio prvenstvo sa sedam poena više od drugoplasirane Barcelone. Posljednja ekipa Athletic Club de Madrid je na kraju sezone ispao iz lige. U cjelokupnoj sezoni je odigrano ukupno 90 utakmica te postignuto 420 golova što je iznosilo 4.67 datih golova po utakmici. Najefikasnija ekipa lige je bio Athletic Bilbao. Guillermo Gorostiza, nogometaš Athletic Bilbaa je bio najbolji strijelac lige sa 20 postignutih golova.